section_heading: Stanovnici
paragraph_text: Liberty City je kozmopolitansko središte, te su u njemu vidljivi ljudi iz cijelog svijeta. Na ulicama se može čuti kako mnogi ljudi pričaju razne europske jezike (poljski, njemački, ruski...), te su neke narodnosti stereotipizirane radeći određene poslove, npr. vozači taksija su često Grci i vrlo agresivni vozači, dok hot-dogove prodaju Nijemci ili istočni Europljani. U misijama je vidljivo kako ljudi raznih narodnosti pokušavaju postići svoj američki san. Osim toga, na ulicama se mogu naći i svirači saksofona, kojima Niko može ubaciti novac u šešir, prosjaci koji moljakaju Niku za novac (mnogi su vrlo vjerojatno ovisnici o drogama koji žive na ulici), te soapboxeri, mentalno poremećeni ljudi koji na ulici šire lažna proročanstva. Mnoge stambene zgrade uređene su po uzoru na one u New Yorku, s vratarima i natkrivenim prilazima. Niz znamenitosti sličan je onima u New Yorku, kao što su Statue of Happiness (Kip slobode), Libertonian (Metropolitan Museum), Broker Bridge (Greensboro Bridge), Star Junction (Times Square), Rotterdam Tower (Empire State Building), Firefly Island (Coney Island) i Middle Park (Central Park).